  Виталий Пронин Урокъёс мынозы арнялы 2 пол, дышетскон кыстӥськоз 3 толэзь.Коньывуонэ Ижын усьтӥськозы удмурт кылэз дышетонъя курсъёс. Отчы вань мылкыд карисьёс гожтӥськыны быгато. Урокъёс мынозы арнялы 2 пол, дышетскон кыстӥськоз 3 толэзь.Калыклы кыдёке ветлоно медаз луы шуыса, урокъёс ортчозы Ижысь 6 пӧртэм интыосын: Эшъяськон юртын (Орджоникидзе ульча, 33-тӥ юрт), Гуманитарной лицейын (Шишкин урам, 6-тӥ юрт), Кузебай Герд нимо гимназиын, Улосвылэз азинтонъя институтын (Красноармейской ульча, 130-тӥ юрт); 70-тӥ школаын  (Школьной урам, 54-тӥ юрт), озьы ик УдГУ-лэн 2-тӥ корпусаз (Университетской ульча, 1-тӥ юрт). Удмурт кылэз дышетыны мылкыд каремды сярысь ивортоно kursy.udmurtlyk.ru вотэс бам пыр. Нырысетӥ пумиськон ортчоз  1-тӥ коньвыуонэ 18 часын Эшъяськон юртын."УД" Теги: анайкыл удмурткыл  